Lav et referat af nedenstående tekst:

Tekst:
Det er et liv før og et liv efter 19. januar 2021 hos familien Popp. Mor Sabrina, papfar Michael Andersen og den i dag 19-årige datter Natasha Popp har stået igennem meget. Og det er stadig ikke forbi. -	Der er ikke noget, der peger i retning af, når hun udskrives, at hun så ikke indlægges igen. Sådan lyder det fra mor Sabrina, som siden 19. januar 2021 har set sin datter, der har angst og skizofreni, blive indlagt otte gange på 11 måneder. Opbevaring - ikke behandling Én af valgkampens varmeste kartofler er psykiatrien. Regeringen blev sammen med en stor del af de blå partier enige om et tiårigt løft til psykiatrien. En psykiatri som Natasha og Sabrina har mærket på nærmeste hold. De har en følelse af opbevaring og ikke behandling. -	Det værste er, at vi ikke har en oplevelse af at der er en behandlingsplan, siger Sabrina Popp og forklarer, de føler sig overladt til sig selv. -	Natasha går fra afdelingen, når hun får det rigtig dårligt fordi, det siger stemmerne hun skal. Det er enormt frustrerende, og systemet er også ved at nå til en afmagt, siger Sabrina Popp. Hun ønsker sig et mere samlet forløb fra den pressede psykiatri. -	Min datter kommer i hænderne på nye læger hele tiden, som mener noget forskelligt. Gør indtryk på politikerne Det billede nikker de genkendende til hos to af de nordjyske folketingsmedlemmer, der har været med i psykiatriaftalen. En plan, der med Per Larsens (K) ord ”langt fra er tilstrækkelig.” -	Det er bestemt ikke godt nok – og det vidner jo også om, vi har alt for lidt kapacitet i vores psykiatri, siger sundhedsordfører og understreger K har foreslået oprettelsen af 400 nye sengepladser. Han bakkes op af Peder Hvelplund, nordjysk valgt sundhedsordfører fra Enhedslisten. -Vi har en psykiatri, der er nødlidende, mener Peder Hvelplund, der altså er enig med sin folketingskollega på den borgerlige side. - Det er jo helt forfærdeligt at høre den historie Natasha kan fortælle, lyder det fra EL-sundhedsordføreren.  Han vil sikre bedre overgang mellem det kommunale og regionale system. Tilbage i Vadum hos Sabrina, Michael og resten af familien, der inkluderer tre børn udover Natasha, håber man på afmagten snart forsvinder. - Lige nu er vi jo det hele. - Det ville være dejligt bare at kunne være forældre, slutter Sabrina Propp.

Referat:
”Psykiatrien er nødlidende,” siger politikerne – det kan billede kan familien Popp genkende efter flere selvmordsforsøg.